|  |
| --- |
| **NOTĂ INFORMATIVĂ** la proiectul de hotărîre a Guvernului ”Cu privire la acreditarea și retragerea dreptului de organizare a programelor de studii superioare de licență în domeniile 14 Științe ale educației, 22 Științe umanistice, 42 Științe ale naturii, 44 Științe exacte, 52 Inginerie şi activităţi inginerești, 54 Tehnologii de fabricare şi prelucrare și 81 Servicii publice în instituțiile de învățământ superior din Republica Moldova” |

|  |
| --- |
| 1. **Condițiile care au impus elaborarea proiectului** |
| În scopul realizării Planului de activitate al Guvernului Republicii Moldova în domeniul învățământului superior, Ministerul Educației, Culturii și Cercetări a dispus demararea procesului de evaluare externă în vederea acreditării *a programelor de studii superioare de licență în domeniul 14 Științe ale Educației*. În același timp, pe parcursul anilor 2016-2017, mai multe universități au depus cereri pentru evaluarea externă în vederea acreditării și a programelor din domeniile 22 *Științe umanistice, 42 Științe ale naturii, 44 Științe exacte*, 52 I*nginerie şi activităţi inginerești*, 54 *Tehnologii de fabricare şi prelucrare* și *81* *Servicii publice* .  Referindu-ne la necesitatea desfășurării evaluării externe, precizăm că, mai bine de 8 ani, în Republica Moldova nu a avut loc o evaluare a programelor de studii de licență. Odată cu fondarea Agenției Naționale de Asigurare a Calității în Învățământul Profesional (ANACIP) și aprobarea instrumentelor pentru evaluare și acreditare, Ministerul Educației, Culturii și Cercetării a demarat acest proces ca prioritate națională.  Evaluarea externă a fost realizată în perioada septembrie 2016 - septembrie 2017 de către ANACIP, iar în total au fost supuse evaluării externe 108 programe de studii superioare de licență de la 8 instituții de învățământ în domeniile: *Științe ale educației, Științe umanistice, Științe ale naturii* și *Științe exacte*, precum și 9 programe de studii superioare de licență la domeniile: I*nginerie şi activităţi inginerești*, *Tehnologii de fabricare şi prelucrare* și *Servicii publice* în cadrul a 5 universități.  Pentru o mai bună informare a reprezentanților instituțiilor de învățământ superior, a căror programe de studii superioare de licență urmau a fi evaluate în vederea acreditării, Agenția Națională de Asigurare a Calității în Învățământul Profesional a organizat sesiuni de informare cu privire la procesul de evaluare externă a calității programelor de studii și standardele de acreditare aplicate în procesul de evaluare.  La sesiunile de informare au participat circa 150 de persoane din cadrul instituțiilor de învățământ superior care au fost desemnați responsabili de elaborarea rapoartelor de autoevaluare. |
| **2. Esența proiectului** |
| Procesul de evaluare externă a programelor de studii superioare de licență în domeniile menționate a fost realizat în baza prevederilor Codului Educației (Titlul V. Învățământul superior), a standardelor de acreditare, criteriilor și a indicatorilor de performanță stabiliți în Metodologia de evaluare externă a calității în vederea autorizării de funcționare provizorie și acreditării programelor de studii și a instituțiilor de învățământ profesional tehnic, superior și de formare continuă, aprobată prin Hotărârea de Guvern nr.616 din 18 mai 2016 ( în continuare *Metodologia*).  Standardele de acreditare sunt conforme cu documentele internaționale de referință în vigoare ,,Standardele și liniile directoare pentru asigurarea calității în Spațiul European al Învățământului Superior (ESG), versiunea 2015.  Standardele de acreditare aplicate de evaluatori conform Metodologei menționate sunt:   1. Politici pentru asigurarea calității (8,0 pct.); 2. Proiectarea și aprobarea programelor (12,0 pct.); 3. Învățarea, predarea și evaluarea centrate pe student (14,0 pct.); 4. Admiterea, evoluția, recunoașterea și dobândirea de certificări de către student (8,0 pct.); 5.Personalul academic (22,0 pct.); 6. Resurse de învățare și sprijin pentru student (15,0 pct.); 7. Managementul informației (4,0 pct.); 8. Informații de interes public (3,0 pct.); 9. Monitorizarea continuă și evaluarea periodică a programelor (12,0 pct.); 10. Asigurarea externă a calității în mod ciclic (2,0 pct.)   Analiza deciziilor Consiliului de Conducere al ANACIP privind evaluarea externă a programelor de studii superioare de licență în dom. 14 *Științe ale educației* ne demonstrează următoarea situație:   |  |  |  |  |  | | --- | --- | --- | --- | --- | | **Total**  **programe**  **evaluate** | Programe acreditate pentru **5 ani**  corespund cerințelor *(realizarea standardelor de acreditare de* ***peste******90,0 %)*** | Programe acreditate condiționat pentru **3 ani**  corespund parțial cerințelor*(realizarea standardelor de acreditare (****50,0-90,0 %)*** | Programe neacreditate  **Nu** corespund cerințelor *(realizarea standardelor de acreditare de mai* ***puțin de 50%)*** | Procedura de evaluare externă a programelor **suspendată** pentru un an | | **103** | 24 *(23%)* | 60 *(58%)* | 2 *(2%)* | 17 *(****17%)*** |   Analizând situația generală din domeniul *Științe ale educației*, constatăm că mai bine de 60% din programe au obținut acreditare doar pentru 3 ani fiind condiționate de un șir de recomandări serioase, informația fiind prezentată în tabelul de mai jos. La circa 17 % de programe din același domeniu a fost suspendat procesul de evaluare externă pe o perioadă de un an, astfel constatând că unul sau două din standardele de acreditare nu corespund cerințelor.   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  | USM | USTiraspol | US Taraclia | US Comrat | US Cahul | US Bălți | USEFS | UPS  ,,I.Creangă” | | **Total programe evaluate** | **7** | **20** | **5** | **6** | **8** | **18** | **1** | **38** | | Programe acreditate pentru 5 ani | 6 | 4 |  |  |  | 4 |  | 10 | | Programe acreditate condiționat pentru 3 ani | 1 | 16 |  | 5 | 3 | 10 | 1 | 24 | | Programe neacreditate |  |  | 1 |  |  |  |  | 1 | | Procedura de evaluare suspendată pentru un an la programe |  |  | 4 | 1 | 5 | 4 |  | 3 |   În urma evaluării externe a celor 9 programe de studii superioare de licență de la domeniile 52 I*nginerie şi activităţi inginerești*, 54 *Tehnologii de fabricare şi prelucrare* și 81 *Servicii publice,* constatăm că doar două au obținut acreditare pentru 5 ani, șase din ele au obținut acreditare pentru 3 ani și la un program a fost suspendată evaluarea pentru o perioadă de un an.  Referindu-ne la evaluarea fiecărui program în parte, constatăm că cele mai multe dificultăţi au fost identificate pe următoarele poziții:  Lipsă curricula la unele discipline din planurile de învățământ, inclusiv pentru stagiile de practică;   * Sistemul de evaluare academică a studenților necesită perfectare; * Suportul didactic necesită actualizare și noi elaborări conform cerințelor moderne de elaborare și redactare; * Urgent sunt necesare proceduri de îmbunătățire a stagiilor de practică; * Insuficiența de baze-practice în unele domenii, cum ar fi alimentația publică și alte programe; * Mecanism slab de evidență a plasării absolvenților în câmpul muncii pentru fiecare program; * Puține discipline și conținuturi digitale incluse pe platforma MOODLE; * Ponderea insuficientă a persoanelor cu titluri științifice și științifico-didactice la majoritatea programelor; * Număr foarte mic de cadre didactice tinere cu titluri științifico-didactice implicate în programele de studii ; * Număr mic de studenți în cadrul anumitor specialități pe parcursul studiilor sau lipsa lor la finalul studiilor; * Ghidarea, motivarea și implicarea slabă a studenților în mobilități, dar și a cadrelor didactice; * Activități insuficiente pentru cercetarea științifică la majoritatea programelor de studii. |
| 1. **Costul implementării** |
| Implementarea prezentei hotărâri nu necesită cheltuieli financiare suplimentare și se încadrează în limita bugetului de stat aprobat |
| 1. **Impactul implementării** |
| Având în vedere faptul că în perioada 2008-2014, din varii motive, procesul de acreditare a fost stopat, demararea procesului de evaluare externă în vederea acreditării *programelor de studii superioare de licență în domeniul 14 Științe ale Educației* dar și la celelate domenii a contribuit la conştientizarea de către instituţiile de învăţământ superior, în special cele cu profil pedagogic a importanţei conceptului de asigurare a calităţii în domeniile menționate.  De calitatea acestor programe depinde pregătirea cadrelor tinere care vor activa în învățământul secundar general, adică pregătirea viitorilor profesori și educatori.  În pofida existenţei punctelor critice descrise mai sus, totuşi există câteva universităţi din Republica Moldova care oferă un şir de programede studii superioare de licență de calitate în domeniile menționate. Imaginea pozitivă a acestor programe de studii pe piaţa muncii, relaţiile bune de cooperare ale acestora cu angajatorii precum şi participarea personalului didactic în reţele şi activităţi de cercetare internaţionale ar putea servi drept exemple de urmat şi chiar puncte de referinţă pentru dezvoltarea altor programe de studii similare. |

**Ministru Monica BABUC**